Aksel Inge Sinding

Aksel Inge Sinding (født 1986) er en norsk klinisk psykolog og sakprosaforfatter. 

Sinding tok første del av utdanningen sin ved Universitetet i Bergen og har siden videreutdannet seg innen ved Norsk institutt for emosjonsfokusert terapi. I 2016 etablerte Sinding prosjektet Vandrepsykologen, der han møtte klienter til samtaler under vandring i Frognerparken. TV 2 omtalte saken om møtet med Eirik Lundblad, fra leger uten grenser som gav grobunn for konseptet som siden er forankret i Institutt for Psykologisk Rådgivning, der han jobber..

Sinding har gitt ut bøkene Klok på følelser (Gyldendal, 2017) , Selvkritisk (Gyldendal, 2022)  og Sa jeg noe feil? (Gyldendal, 2023). Han står også bak nettstedet følelseskompasset.no. I 2021 bidro han med det faglige innholdet til podcastserien Drage i magen rettet mot barnehagebarn og voksne som jobber med barn. Han har hatt fast spalte i Aftenposten Si;D, og bidrar jevnlig på radio, i podkaster og aviser.

Fra 2018 til 2019 satt han i Ung i dag-utvalget som leverte NOU 2019: 19: Jenterom, gutterom og mulighetsrom — Likestillingsutfordringer blant barn og unge.

Referanser

Eksterne lenker 
 Om Sinding på ipr.no

Norske psykologer
Norske sakprosaforfattere